“Sê Wie?” met Niekie van den Berg – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie November 12, 2019 Rek jou bek
“Sê Wie?” met Niekie van den Berg
“Sê Wie, goeiemiddag, jy praat met Niekie Van den Berg.”
Skril feedback. “Hello, is dit Niekie?”
Sug. “Ja, dis Niekie. Net vir my daai radio sagter sit, seblief!”
Jip, jys is ingeskakel by daai gesellige geselsprogram op RSG. Daardie program waarna Afrikaanse mense jaar in en jaar uit luister en steeds daarin slaag om nie by die onderwerp te bly of hulle radios af te sit voor hulle inbel nie.
Wat is hulle probleem? Is dit regtig so belangrik om hul eie stem op die radio te hoor dat hulle bereid is om die ander bejaarde luisteraars se gehoorapparate totaal te laat uitfok? Om als te kroon, dra hulle gewoonlik ook niks sinvol tot die program by nie. Nee wat, almal is mos meer geinteresseerd in ‘n ellelange staaltjie oor ‘n skoonseun of ‘n gesteun oor die regering wat nie genoeg doen nie.
Haal mooi asem voor jy daaraan dink om hulle te bel. Jy mors jou geld. En ander mense se kosbare tyd.
Hierdie post is 104 keer in totaal gelees en 1 keer vandag gelees.
griffin en Chopper Charlie“Sê Wie?” met Niekie van den Berg – Is Dit Net Ek Of Is Als Tos? 11.12.2019